“โคราช” สั่งปิด “บิ๊กเมาท์เทน” กลางอากาศ! หลังถูกร้องมาตรการคุม “โควิด” หวั่นเอาไม่อยู่
"โคราช" สั่งปิด "บิ๊กเมาท์เทน" กลางอากาศ! หลังถูกร้องมาตรการคุม "โควิด" หวั่นเอาไม่อยู่
"โคราช" สั่งปิด "บิ๊กเมาท์เทน" กลางอากาศ! หลังถูกร้องมาตรการคุม "โควิด" หวั่นเอาไม่อยู่
13 ธ.ค. 2563

ผู้สื่อข่าวรายงานว่า วันนี้ (13 ธ.ค.63)​ นายวิเชียร จันทรโณทัย ผู้ว่าราชการจังหวัดนครราชสีมา ประชุมร่วมกับคณะกรรมการโรคติดต่อจังหวัดนครราชสีมา และหน่วยงานที่เกี่ยวข้อง เกี่ยวกับกรณีที่มีการร้องเรียนเรื่องมาตรการป้องกันโควิด-19 ของเทศกาลดนตรี “บิ๊กเมาท์เทน” ครั้งที่ 11 ซึ่งจัดขึ้นระหว่างวันที่ 12-13 ธ.ค. ที่เขาใหญ่ อ.ปากช่อง จ. นครราชสีมา
โดยข้อร้องเรียนมีการระบุว่า แม้ผู้จัดงานจะมีการวางมาตรการคุมเข้มโควิดแล้ว แต่ก็ยังไม่สามารถจำกัดจำนวนคนเข้างาน ควบคุมผู้เข้างานให้สวมหน้ากากอนามัย รวมถึงเว้นระยะห่างทางสังคมตามมาตรการป้องกันโควิดได้
เมื่อหารือกับคณะกรรมการโรคติดต่อจังหวัดนครราชสีมแล้ว มีมติเอกฉันท์ให้ยุติการจัดงานคอนเสิร์ต “บิ๊กเมาท์เทน” ที่เขาใหญ่ทันที
ขณะเดียวกันมีรายงานจากศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. แถลงว่า มีรายงานเพิ่มเติมกรณีการจัดเทศกาลดนตรี “บิ๊กเมาท์เทน” เมื่อวานนี้ (12 ธ.ค.)​ ว่า พบผู้ที่เดินทางมาจาก จ.เชียงใหม่ เป็นกลุ่ม 7 คน ซึ่งในจำนวนดังกล่าวมีอาการป่วยไข้ 4 คน ขณะนี้ถูกส่งไปแยกรักษาตัวที่โรงพยาบาลมหาราช เพื่อรอผลการตรวจเชื้อ